open-index/open-wikipedia-markdown huggingface dataset:
Muiscat

**Muiscat** oli kansa, joka asui nykyisen Kolumbian alueella Bogotán seudulla. Andien itäistä vuorijonoa alkoivat vuodesta 600 alkaen asuttaa chibchan kieliryhmään kuuluneet kansat, jotka tulivat Keski-Amerikasta. Muiscat, guanet, lachet, chitarerot ja muut ryhmät pitivät toisiaan läheisinä sukulaisina. Eurooppalaiset löysivät heidät vuonna 1536.

## Päällikkökunnat
Eurooppalaisten saapuessa Pohjois-Andien muiscat olivat inkavaltakunnan jälkeen Etelä-Amerikan keskittynein poliittinen valta. Heillä oli useita pieniä päällikkökuntia, jotka valloitussotien ja liittolaissuhteiden kautta olivat ryhmittyneet kahdeksi isoksi ja useiksi pienemmiksi valtioiksi. Talous perustui tehokkaaseen maanviljelyyn, käsitöihin ja kaupankäyntiin. Isoissa kylissä järjestettiin viikottaiset markkinat, joissa vaihdettiin maataloustuotteita, keramiikkaa ja puuvillavaatteita. Kultaa saatiin naapurikansoilta. Siitä valmistettiin koruja ja uhrilahjoja, ja kantotuolien ohella se toimi yläluokan tunnusmerkkinä. Päällikön asema ja uskonnolliset virat periytyivät matrilineaarisesti mahtimiehen siskon pojalle. Maaomistukset periytyivät isältä pojalle. Perinnöllisellä papistolla ei ollut muodollista organisaatiota. Pappien tehtäviin kuului temppeleistä huolehtiminen, uhrimenojen toimittaminen ja epäsäännöllisesti järjestettyjen uskonnollisten juhlien toteuttaminen. Virkojen perimykseen kuului 6–12 vuotta kestänyt valmistautuminen, joka edellytti paastoa ja eristäytymistä.

Muisca-liittoumat olivat melko epävakaita. Niistä olisi ehkä kehittynyt pysyviä valtioita, elleivät ne olisi tuhoutuneet espanjalaisten valloituksissa 1500-luvulla. Chibchan kieli katosi 1700-luvulla, ja väestö omaksui valloittajien kulttuurin.

## Katso myös
*Kolumbian intiaanikulttuurit

## Lähteet

## Kirjallisuutta
*

## Aiheesta muualla

* Cultura Muisca
Gerard Reve

**Gerard Kornelis van het Reve** (14. joulukuuta 1923 Amsterdam – 8. huhtikuuta 2006) oli alankomaalainen kirjailija. Hän kuuluu Willem Frederik Hermansin ja Harry Mulischin ohella maansa sotienjälkeisen kirjallisuuden suuriin nimiin.

## Elämä
Reve syntyi Amsterdamissa. Hän oli avoimesti homoseksuaalinen. 

Reve opiskeli sota-aikana graafista suunnittelu ja toimi vuosina 1945–1947 valtakunnallisen päivälehden Het Paroolin toimittajana. Myöhemmin hän kirjoitti kirjallisuuslehti  Tiradeen

## Ura
Teoksissaan Reve kuvasi usein homoseksuaalisuutta. Toinen yleinen aihe Reven tuotannossa on uskonto. Hän itse oli katolinen, joskin näkemyksiltään kirkon yleistä linjaa huomattavasti liberaalimpi. Hän oli jo eläessään hyvin kiistelty persoona ja sai jopa syytteen jumalanpilkasta (tuomio oli kuitenkin vapauttava).

Esikoisromaani *De avonden met* sai hyvät arvostelut, ja hänet palkittiin Reina Prinsen Geerligs -palkinnolla.

Reve kuoli 82-vuotiaana kärsittyään useamman vuoden ajan Alzheimerin taudista.

## Lähteet

## Aiheesta muualla
Wanaja Wild

**Wanaja Wild** on vuonna 2008 perustettu hämeenlinnalainen rullakiekkoseura. Wanaja Wild pelasi ensimmäisen kautensa Suomen Jääkiekkoliiton alaisessa SM-liigassa kaudella 2008, jonne joukkue selvisi liigakarsintojen kautta keväällä 2008. Joukkueessa kiekkoili useita tunnettuja rulla- ja jääkiekkoilijoita, kuten muun muassa Riku Hahl, Lennart Petrell sekä Mikko Mäenpää. Joukkuetta valmentaa Jarkko Julkunen. 

**Kausi 2008** sujui joukkueelta opetellessa ja tuulimyllyjä vastaan taistellessa. Tuloksena runkosarjassa yksi piste, sarjajumbon paikka ja eniten jäähyminuutteja.

**Kaudella 2009** joukkue oli jälleen runkosarjan viimeinen ja pelasi runkosarjan jälkeen 13.6.2009 tasonmittausottelun Wild - Players, joka päättyi isätien 5-4 voittoon.

**Kaudella 2010** joukkue osallistui kolmannen kerran SM-liigaan, mutta suljettiin sarjasta, kun pelaajapulan vuoksi otteluun Vuorelan Veikot - Wanaja Wild ei saatu lähetettyä joukkuetta.

## Lähteet
Perttelin vaakuna

**Perttelin kunnanvaakunan** aihe on raamatullinen ja liittyy läheisesti kunnan nimeen. Pertteli on Bartolomeuksen eli Pyhän Pärttylin nimikkokunta, ja hän oli myös Perttelin keskiaikainen Pyhän Bartolomeuksen kirkon suojeluspyhimys. Pyhä Bartolomeus esiintyy vaakunassa ja kuvataiteessa yleensäkin veitsen kanssa, koska perimätiedon mukaan hänet nyljettiin elävältä ennen ristiinnaulitsemistaan. 

Vaakunan on suunnitellut Gustaf von Numers, ja se vahvistettiin käyttöön 12. syyskuuta 1957. Vaakunan selitys on ”mustassa kentässä hopeinen P. Pärttyli, oikeassa kädessään punavartinen kultaveitsi, vasemmassa kultakirja, jonka kannessa punainen risti; sädekehä kultaa”. Vaakuna muuttui epäviralliseksi kotiseutuvaakunaksi 2009 Perttelin liityttyä Salon kaupunkiin.

## Lähteet
*
Ferenc Karinthy

**Ferenc Karinthy** (2. kesäkuuta 1921 Budapest, Unkari – 29. helmikuuta 1992) oli unkarilainen kirjailija, toimittaja ja dramaturgi. Hän julkaisi muun muassa romaanin *Epepe* (1970, suom.). Ferenc Karinthy oli kirjailija, matematiikan opettaja Frigyes Karinthyn poika.

Karinthy kuvaa teoksissaan suurkaupunkilaiselämää Budapestissä, ja ensimmäisissä teoksissa aiheena ovat nuorison ja työläisten ongelmat. Kafkamainen *Epepe* kuvaa kielitieteen professori Budain päätymistä tuntemattomaan kaupunkiin.
    
## Teokset
* *Don Juan éjszakája*, 1943
* *Szellemidézés*, 1946 
* 1953 *Budapesti tavasz*, 1953 
* *Hazai tudósítások*, 1954 
* *Irodalmi történetek*, 1956 
* *Ferencvárosi szív*, 1959 
* *Négykezes*, 1967 
* *Epepe*, 1970 (suom. *Epepe*)
* *Harminchárom*, 1977 
* *Napló*, 1994 (päiväkirja vuosilta 1967–1991) 

### Suomennetut teokset
* *Epepe* (*Epepe*), suom. Otto Aho, Helsinki: Librum 1982 

## Lähteet

## Aiheesta muualla

* Ferenc Karinthy kustantajan sivulla. Telegram Books (Archive.org)
Taftie

**The Association for Technology Implementation in Europe** (TAFTIE) on 20 Euroopan unionin jäsenmaan sekä kuuden muun valtion teknologian kehittämisen julkisen sektorin rahoitusorganisaatioiden yhteisö.

## Jäsenet
Taftien 26 jäsentä
* Agencia de Inovacao (Portugali)
* CDTI (Espanja)
* KTI (Sveitsi)
* DAIEG (Tanska)
* ENEA (Italia)
* Enterprise Estonia (Viro)
* Enterprise Ireland (Irlanti)
* FFG (Itävalta)
* BEA ja IWT (Belgia)
* HAMAG-BICRO (Kroatia)
* IFS (Serbia)
* ISERD (Israel)
* KPI (Unkari)
* OSEO (Ranska)
* PARP (Puola)
* Pera (Englanti)
* RANNIS (Islanti)
* Norjan tiedeneuvosto (Norja)
* RVO (Alankomaat)
* SIEA (Slovakia)
* Tekes (Suomi)
* TIA (Slovenia)
* TTGV (Turkki)
* VDI VDE-IT (Saksa)
* VINNOVA (Ruotsi)

## Aiheesta muualla
* TAFTIE 
* TAFTIE 
* Conference (PDF) (2007)

## Lähteet
GSM-R

**GSM-R** () on rautatiekäyttöön tarkoitettu radioverkkostandardi. Sen käyttämät taajuusalueet ovat 876–880&nbsp;MHz päätelaitteesta tukiasemalle lähetettäessä ja 921–925&nbsp;MHz tukiasemalta vastaanotettaessa. Järjestelmä on osa ERTMS-hanketta.

Järjestelmä on GSM:n pohjalta suunniteltu langattomaan viestintään rautateillä, ja sitä käytetään sekä sovelluksissa että puheensiirrossa. Järjestelmä ei ole yleisessä käytössä, vaan se on suojattu ja yksinomaan rautateiden käyttöön tarkoitettu. Se on osa laajempaa rautateiden valvontajärjestelmää, ja se on suunniteltu toimimaan jopa 500&nbsp;km/h:n nopeudella liikkuvissa junissa ilman tietohävikkiä tiedonsiirrossa.

## GSM-R Suomessa
Suomessa GSM-R-verkon käyttö lopetettiin 13. toukokuuta 2019, kun puheviestintään alettiin käyttämään Virveä. Liikenneviraston ylläpitämä verkko tunnettiin nimellä Raili, ja se kattoi noin 5&nbsp;000 kilometriä Suomen ratoja ja ratapihoja. Verkkoa käyttivät veturinkuljettajat, konduktöörit, vaihtotyönjohtajat ja liikenteenohjaajat. Raili-liittymän pystyi hankkimaan jokainen sitä tarvinnut rautatiealan yritys. Railin edeltäjä oli linjaradio.

## Lähteet

## Aiheesta muualla
Vasile Tiță

**Vasile J. Tiță** (21. helmikuuta 1928 Bukarest – 23. kesäkuuta 2013) oli romanialainen nyrkkeilijä ja olympiamitalisti.

Tiță osallistui Helsingin olympialaisten 1952 nyrkkeilyn keskisarjaan. Hän eteni aina finaaliin saakka voitettuaan ensin kaksi ottelua hylkäyksellä ja kolmannen ottelunsa tyrmättyään vastustajansa. Välierässä Tiță kaatoi Bulgarian Boris Nikolovin puhtaasti 3–0. Finaalissa Yhdysvaltain Floyd Patterson oli liian vahva tyrmäten Tițăn 42 sekunnissa.

Tiță kuoli 23. kesäkuuta 2013, 85-vuotiaana. Hän oli kärsinyt vuosikymmenen ajan Alzheimerin taudista. Tiță oli neljästä romanialaisesta Helsingin olympimitalistista viimeinen elossa ollut.

## Lähteet
Hiljainen maailma

**Hiljainen maailma** (*Le Monde du silence*) on ranskalainen Oscarin voittanut dokumenttielokuva syvänmerensukelluksesta vuodelta 1956. Ohjaajina toimivat Jacques-Yves Cousteau ja Louis Malle. Elokuva oli yksi ensimmäistä, joissa käytettiin vedenalaiskuvausta värifilmillä. Se voitti Cannesin elokuvajuhlien Kultaisen palmun. ja oli toinen kahdesta dokumentista jotka ovat sen koskaan voittaneet.

*[[The New York Times]]in* kriitikot valitsivat *Hiljaisen maailman* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Viisitaajuusmatkapuhelin

**Viisitaajuusmatkapuhelin** on matkapuhelin, joka kykenee toimimaan kaksilla taajuusalueilla kahdella eri matkapuhelinalueella esimerkiksi siten, että siinä toimivat sekä eurooppalaiset GSM 900- ja DCS 1800- että yhdysvaltalaiset GSM 800- ja GSM 1900-puhelinjärjestelmät, ja lisäksi se toimii 3G-verkossa. Näin ollen se on GSM-nelitaajuusmatkapuhelin, jossa on viidentenä 3G.

## Viisitaajuusmatkapuhelimia
*Nokia E90 Communicator
Simpukkapuhelin

**Simpukkapuhelin** on matkapuhelinmalli, jossa on saranoitu, näppäimistön päälle sulkeutuva kansi. Vuosina 2004–2005 aasialaiset simpukkamatkapuhelimet tulivat hyvin suosituiksi, minkä vuoksi Nokia jolla näitä ei valikoimassaan tuolloin merkittävästi ollut, kärsi jonkin verran markkinaosuuksissaan . Uudemmissa simpukkapuhelimissa ominaisuudet ovat monipuolistuneet, kuten 2 näyttöä ja kamera.

## Katso myös
* Motorola StarTAC
Elizabeth Anne Allen

**Elizabeth Anne Allen** (s. 18. marraskuuta 1970) on yhdysvaltalainen näyttelijä. Hän on näytellyt muun muassa Amy Madisonin roolissa televisiosarjassa *[[Buffy, vampyyrintappaja]]* (1997–2003). 

## Ura
### ''Buffy''
Allen on näytellyt noitatyttö Amy Madisonia televisiosarjassa *Buffy, vampyyrintappaja*. Alun perin hän koe-esiintyi päähenkilö Buffy Summersin roolia varten, mutta rooliin valittiin Sarah Michelle Gellar. Tuottajat olivat kuitenkin vaikuttuneita Allenin suorituksesta ja ottivat muutama kuukausi myöhemmin häneen yhteyttä ja tarjosivat Amy Madisonin roolia. Allen teki ensiesiintymisensä *Buffyssa* sen ensimmäisen tuotantokauden jaksossa *Noitatemppuja* vuonna 1997. Hänet nähtiin Amyn roolissa sarjan kuudella tuotantokaudella yhteensä kahdeksan jakson verran. Viimeisen kerran hänet nähtiin seitsemännen tuotantokauden jaksossa *Tappaja sisimmässäni* vuonna 2003. *Buffyn* tarinaa on jatkettu myös sarjakuvassa *[[Buffy the Vampire Slayer Season Eight]]*, jossa myös Amyn hahmo nähdään. Allen on kuvaillut sarjakuvaa mahtavaksi, ja hän piti sarjakuvan Amya paljon televisiosarjan hahmoa synkempänä. Hän on myös kertonut, että olisi mielellään esittänyt Amya sarjan kahdeksannella kaudella juuri hahmon synkkyyden takia

### Muuta
*Buffyn* lisäksi Allen on esiintynyt useissa televisiosarjoissa ja muutamissa elokuvissa. Esimerkiksi vuosina 2000–2001 hän esiintyi yhteensä yhdentoista jakson verran televisiosarjassa *[[Bull]]*. Hän on ollut mukana myös elokuvissa *[[Timemaster]]* (1995) ja *[[The Tower of Babble]]* (2002).

## Lähteet

## Aiheesta muualla

*
Elämäni koirana

**Elämäni koirana** (*Mitt liv som hund*) on ruotsalainen elokuva vuodelta 1985. Nostalginen draamakomedia perustuu Reidar Jönssonin omaelämäkerralliseen romaaniin, ja sen on käsikirjoittanut ja ohjannut Lasse Hallström.

## Juoni
Elokuva kertoo 12-vuotiaasta Ingemar-pojasta 1950-luvun lopulla. Perheen äiti sairastuu tuberkuloosiin, perheellä on muitakin ongelmia ja poika lähetetään enonsa hoiviin pieneen lasitehdaskylään Smoolantiin, jossa hän saa elää kotioloja rennompaa ja mukavampaa elämää.

## Vastaanotto
Elokuva oli kahden Oscarin ehdokkaana ja voitti Golden Globe -palkinnon. Elokuva sai pienimuotoista suosiota Yhdysvalloissa ja avasi Lasse Hallströmille tien Hollywood-ohjaajaksi. Yhdysvaltalainen National Board of Review of Motion Pictures nosti elokuvan vuoden 1987 viiden parhaan vieraskielisen elokuvan joukkoon.

*[[The New York Times]]in* kriitikot valitsivat *Elämäni koirana* vuonna 2004 yhdeksi kaikkien aikojen tuhannesta parhaasta elokuvasta maailmassa.

*Helsingin Sanomien* Pertti Avolan mielestä elokuva on täynnä hauskoja, valloittavia ja valoisia kohtauksia, mutta pojan kotioloja ja perhesuhteiden vaikeuksia ei oikein pohjusteta. ”Elämäni koirana on huumorintajuisempi ja vähemmän väkinäinen kuin monet kaltaisensa elokuvat. Hällströmin kosketuksessa on kadehdittavaa keveyttä.”

## Lähteet

## Aiheesta muualla
*Leffatykki
Kielletyt leikit (vuoden 1997 elokuva)

**Kielletyt leikit** (*Inventing the Abbotts*) on yhdysvaltalainen elokuva vuodelta 1997. Sen on ohjannut irlantilainen Pat O'Connor. Elokuva sijoittuu pikkukaupunkiin 1950-luvulle. Elokuva perustuu Sue Millerin novelliin. Se kertoo kahdesta perheestä, Holtista ja Abbotteista, joiden kohtalot kietoutuvat toisiinsa petosten ja väärinymmärrysten kautta. Pääosassa Holtin veljeksinä ovat Billy Crudup ja Joaquin Phoenix.

## Lähteet
Neitoperho (vuoden 1997 elokuva)

**Neitoperho** () on suomalainen Auli Mantilan ohjaama elokuva vuodelta 1997. Se on tarinaltaan synkkä trilleri, johon dialogi kuitenkin tuo huumoria. Leea Klemola näyttelee pääosan aggressiivista ja manipuloivaa nuorta naista.

Elokuva oli osa kahta laajempaa 1990-luvun ilmiötä. Ensinnäkin se on road-elokuva, jossa tielle lähtevä päähenkilö on nainen, ja toisekseen juuri sama nainen purkaa turhautumistaan käyttämällä fyysistä väkivaltaa. *Neitoperhossa* käännetään perinteinen mieskeskeinen rakenne ja road-elokuvien miehen vapautta korostava kokemus päälaelleen.

## Juoni
Pääosassa Leea Klemola esittää nuorta, työtä vieroksuvaa ja läheisriippuvaista Eeviä. Eevi haluaisi elää ilmaiseksi sisarensa Amin (Elina Hurme) luona, mutta tämä karkottaa elätettävänsä valmiiksi maksettuun vuokra-asuntoon. Eevi turhautuu hylätyksi tulemisen kokemuksesta ja anastaa Amin käteisrahat sekä tämän auton ja lähtee ajelemaan päämäärättömästi. Matkallaan Eevi jatkaa rikosten tekemistä. Hän muun muassa pahoinpitelee liftarin (Robin Svartström) ja tämän jyväskyläläisen naisystävän, Anjan (Rea Mauranen), ennen kiinnijäämistään.

## Tausta
Auli Mantila kertoo saaneensa inspiraation elokuvaan John Fowlesin romaanista *Neitoperho* () vuodelta 1963. Samaan John Fowlesin romaanin perustuu William Wylerin vuonna 1965 valmistunut elokuva *[[Neitoperho (vuoden 1965 elokuva)|Neitoperho]]* ().

## Näyttelijät
*Leea Klemola – Eevi Rantanen
*Elina Hurme – Ami Rantanen
*Rea Mauranen – Anja Hopia
*Robin Svartström – Jusu, liftari
*Henriikka Salo – Helena Moilanen
*Jari Hietanen – Jake, Amin työtoveri
*Kimmo Taavila – puhelinlinjalla jutteleva mies
*Auli Mantila – puhelinlinjalla jutteleva nainen / sidottu nainen valokuvissa
*Marja Packalén – rikospoliisi

## Vastaanotto
Jo 2000-luvulla lehdistössä tunnistettiin *Neitoperhon* juonen ja tarinan edistyksellisyys. Elokuva kertoo tien päälle lähtevästä naisesta, joka on etääntynyt yhteisön asettamista arvoista ja käyttäytymissäännöistä. Kriitikoista ainoastaan Marko Ahonen puhui elokuvasta erittäin negatiivissävytteisesti. Tosin muitakin arvostelijoita hieman häiritsi päähenkilön vastenmieliseksi koettu luonne.

Klemola palkittiin roolisuorituksestaan Jussi-patsaalla. Elokuva valittiin muun muassa Venetsian elokuvajuhlien ohjelmistoon 1997.

## Lähteet
* 

### Viitteet
Bonnie Dobson

**Bonnie Dobson** (s. 13. marraskuuta 1940, Toronto) on kanadalainen folklaulaja-lauluntekijä ja kitaristi. Hänen 1960-luvun tunnetuimpia kappaleitaan ovat "I'm Your Woman" ja "Morning Dew". Jälkimmäisestä muodostui folkklassikko, jota on versioinut muun muassa Grateful Dead, Jeff Beck Group ja Robert Plant. 

Vuonna 1969 Dobson muutti Englantiin ja vetäytyi musiikkialalta. Hänestä tuli myöhemmin Berwick College of the University of Londonin filosofian osaston hallintopäällikkö.

## Diskografia

* 1962 At Folk City [live]
* 1964 For the Love of Him
* 1969 Bonnie Dobson
* 1970 Good Morning Rain

## Lähteet

## Aiheesta muualla

* 
* Kuvitettu diskografia
Melancholian 3 huonetta

**Melancholian 3 huonetta** on Pirjo Honkasalon elokuva vuodelta 2004. Se liittyy Tšetšenian sotaan ja kertoo lasten ja nuorten elämästä sodan runtelemassa maailmassa, sekä näille lapsille orpokoteja järjestäneestä Gatajevin pariskunnasta. Elokuvan episodit, ”kolme huonetta”, sijoittuvat Kronstadtin kadettikouluun, Groznyin katulasten keskelle ja orpokotiin Ingušiassa.

Groznyin osuuden kuvanneiden henkilöllisyys paljastui vasta vuonna 2020. He ovat Zulay Magazijeva ja Zarema Mukuševa, jotka kuvasivat siellä Honkasalon antamien ohjeiden mukaisesti. Nimet liitetään asianmukaisesti lopputeksteihin.

## Palkinnot
Elokuva sai parhaan dokumentin ja musiikin Jussi-palkinnot ja oli ehdolla parhaasta leikkauksesta. Lisäksi se on saanut palkintoja useilla elokuvafestivaaleilla: Amsterdam International Documentary Film Festival, Full Frame Documentary Film Festival, Mar del Plata Film Festival, Prix Italia, Sundance-elokuvafestivaali, Tampere Film Festival, Thessaloniki Documentary Film Festival, Venetsian elokuvajuhlat ja Yerevan International Film Festival.

## Lähteet

## Aiheesta muualla
* 
*MTV3
Kielletyt leikit (vuoden 1952 elokuva)

**Kielletyt leikit** on ranskalainen René Clémentin ohjaama elokuva vuodelta 1952. Se kertoo pienen tytön elämästä natsien hyökätessä Ranskaan.

Elokuvan pääosissa on kaksi alle kouluikäistä lasta, jotka yrittävät hahmottaa ympärillään tapahtuvaa sotaa. Pääosan Paulette-tyttö ei voi käsittää vanhempiensa kuolleen. Elokuvan nimi johtuu lasten ideasta, että hautausmaalta otetaan hautaristejä leikkejä varten. Aikuisten maailman nurinkurisuutta korostetaan sillä, että papin mielestä on tärkeämpää kieltää hautaristien ottaminen kuin ympärillä tapahtuva tappaminen. 

Elokuva sai Parhaan vieraskielisen elokuvan Oscar-palkintoa edeltäneen ”kunniapalkinnon parhaalle ulkomaalaiselle elokuvalle”. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta.

Elokuva julkaistiin DVD-muodossa vuonna 2005. 

## Näyttelijät

Lähde: 

## Lähteet

## Aiheesta muualla
* 
* 
* 
*
Sebastian Faulks

**Sebastian Faulks** (s. 20. huhtikuuta 1953) on brittiläinen toimittaja ja kirjailija. Faulks ryhtyi päätoimiseksi kirjailijaksi 1991 ja on sen jälkeen kirjoittanut kymmenkunta kirjaa. Hänet valittiin vuoden 1993 brittiläiseksi kirjailijaksi teoksesta *[[Mustarastas laulaa]]* (1993). 

Faulks on kirjoittanut jatkoa Ian Flemingin luomalle kirjalliselle James Bond -hahmolle. James Bondin syntymän satavuotisjuhlanvuoden kunniaksi Flemingin suku pyysi Faulksia kirjoittamaan uuden Bondin. Teoksen nimi on *[[Piru perii omansa]]* (2008).

## Teokset
;Kaunokirjallisuus
* A Trick of the Light, Bodley Head, 1984
* The Girl at the Lion D'or, Hutchinson, 1989
* A Fool's Alphabet, Hutchinson, 1992
* Birdsong, Hutchinson, 1993;  suom. Mustarastas laulaa, suom. Kaarina Sonck, Otava, 2001
* Charlotte Gray, Hutchinson, 1998; suom. Charlotte Gray, suom. Kaarina Sonck, Otava, 2001
* On Green Dolphin Street, Hutchinson 2001
* Human Traces, Hutchinson, 2005 
* Engleby, Hutchinson, 2007; suom. Engleby, suom. Raimo Salminen. Gummerus, 2009
* Devil May Care, 2008; suom. Piru perii omansa, suom. Ilkka Terho, Gummerus, 2008
* A Week in December, 2009; suom. Viikko joulukuussa, suom. Raimo Salminen. Gummerus, 2010.

;Muut
* The Vintage Book of War Stories, toim. Jorg Hensgenin kanssa, Vintage, 1999
* The Fatal Englishman: Three Short Lives, 1996
* Pistache, esseekokoelma, Hutchinson, 2006

## Filmaukset
* *[[Charlotte Gray]]*, 2001

## Lähteet

## Aiheesta muualla
*Sebastian Faulks elämäkerta, jrank.org.
Valtatie (J. Karjalaisen albumi)

__NOTOC__
**Valtatie** on J. Karjalainen Electric Sauna -yhtyeen viides ja viimeiseksi jäänyt albumi, joka julkaistiin vuonna 2002. Albumi uusintapainos julkaistiin maaliskuussa 2013.

Albumi nousi toisella listaviikollaan Suomen virallisen listan neljännelle sijalle, ja se pysyi listalla yhteensä viisi viikkoa. Albumi myi ilmestyessään kultaa, ja sitä on myyty yli 19 000 kappaletta.

## Vastaanotto

Soundin Antti Marttinen antoi albumille neljä tähteä. Hänen mukaansa kappaleet "tulevat tutuiksi kertakuulemalta, mutta ne ovat vahvaa tekoa, eikä niihin kyllästy".

## Kappaleet
Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna, ellei toisin mainittu.

#
#
#
#
#
#
#
#
#
#
#
#

## Kokoonpano
* J. Karjalainen - laulu, kitara ja huuliharppu (3, 4, 7)
* Pekka Gröhn - piano ja urut
* Keimo Hirvonen - rummut
* Mitja Tuurala - basso
* Tommi Viksten - kitara
* Petri Hakala - mandoliini (3, 6-9)
* Tom Nyman - basso (6-9)
* Janne Viksten - banjo (6-9)

## Lähteet
Cheri (muusikko)

**Cheri** eli **Simo Martin** (s. 4. tammikuuta 1966) on suomalainen basisti ja Smack-yhtyeen perustajajäsen. Cheri soitti Smackissä vuosina 1982–1986 ja oli mukana yhtyeen kahdella ensimmäisellä albumilla *[[Smack On You]]* ja *[[Rattlesnake Bite]]*. 

Cheri työskenteli Smackin jälkeen keittiöapulaisena, kirjapainoharjoittelijana, Marjo Leinosen johtaman The Balls -yhtyeen ja Suurlähettiläiden miksaajana ja valomiehenä sekä aikuislinjalla Oulunkylän nykyisessä Pop & Jazz Konservatoriossa.

Cheri oli Smilers-yhtyeen perustajajäsen 1990–1996. Smilers julkaisi samannimisen albumin vuonna 1993. Yhtye saavutti erityisesti suosiota Virossa. Cheri soitti keskimäärin sata keikkaa vuodessa noin viiden vuoden ajan Smilers-yhtyeen basistina Suomessa ja Virossa.

Vuosina 2009–2011 Cheri soitti helsinkiläisessä glamrock-yhtyeessä Caroline. Hän oli myös basistina laulaja Jessica Wolffin taustabändissä vuosina 2011–2017. Sittemmin hän on soittanut bassoa Coyotes-yhtyeessä ja toiminut ammatikseen myös työnjohtajana rakennusalalla.

## Lähteet:
Sedät jaksaa heilua

**Sedät jaksaa heilua** on Lapinlahden Lintujen järjestyksessään kuudes kokoelmalevy. Se sisältää yhtyeen tunnetuimmat kappaleet vuosilta 1985–1999.

## Kappaleet

;CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

;CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Adamantaani

**Adamantaani** (trisyklo[3.3.1.13,7]dekaani, C10H16) on hiilivety, joka esiintyy kiinteänä aineena ja jolla on kamferin kaltainen haju. Adamantaani löydettiin maaöljystä vuonna 1933 ja se nimettiin kreikan kielen sanan adamantinos (timantti) mukaan johtuen sen timantinkaltaisesta rakenteesta. Se on yksinkertaisin niin sanotuista diamondoideista (C4n+6H4n+12).

## Synteesi
Ensimmäisen kerran adamantaanin syntetisoi Vladimir Prelog vuonna 1941. Vuonna 1957 Paul von Ragué Schleyer löysi yksinkertaisemman menetelmän, jossa lähtöaineena oli disyklopentadieeni.

## Käyttö
Adamantaania käytetään kuivaetsauksessa, polymeerien valmistuksessa sekä NMR-spektroskopiassa. Adamantaani on käyttökelpoista myös värillisten laserien valmistuksessa, koska se ei ionisoidu.

## Adamantaanin johdannaisia
Lukuisat adamantaanin johdannaiset ovat hyödyllisiä lääketieteessä. Tällaisia ovat muun muassa amantadiini (adamantan-1-amiini), memantiini (1-amino,3,5-dimetyyliadamantaani) sekä rimantadiini (1-(1-adamantyyli)etanamiini).

## Lähteet

## Aiheesta muualla

*PubChem
*Chemicalland21.com: Adamantaani
Uusi ihminen

**Uusi ihminen** () on vuonna 2007 ensi-iltansa saanut Klaus Härön ohjaama ruotsalais-suomalainen draamaelokuva. Elokuva sijoittuu 1950-luvun Ruotsiin, ja kuvitteellisen kertomuksen aiheena on viranomaisten teettämät köyhien ja sairaiden naisten steriloinnit. Ruotsissa sterilointiin hankittiin periaatteessa oma suostumus, mutta tosiasiassa tyttöjä usein painostettiin leikkaukseen. 1930-luvulta 1970-luvulle Ruotsissa pakkosteriloitiin noin 60&nbsp;000 naista, Suomessakin noin 11&nbsp;000.

Päähenkilö on köyhän perheen vanhin tyttö, 17-vuotias Gertrud. Äidin kuoltua kunnan viranomaiset päättävät sijoittaa lapset kasvateiksi, mutta Gertrud on liian vanha ja sijoitetaan nuorten naisten työkotiin Odenslundiin. Työkodista vapauteen pääsemisen edellytyksenä on sterilointi, jotta kunnalle ei tulisi lisää elätettäviä. Gertrud on ensin halukas sterilisoitavaksi, mutta alkaa vastustaa käytäntöä. Hän tulee raskaaksi talonmiehelle, joka ei halua ottaa vastuuta lapsesta. Gertrud päätyy lopulta psykiatriseen sairaalaan. 

Elokuva perustuu löyhästi käsikirjoittaja Kjell Sundstedtin äidin ja tämän sisarusten kohtaloon.

## Näyttelijät

## Arvioita
Ruotsissa elokuva sai hyviä arvosteluja, esimerkiksi *[[Svenska Dagbladet]]* antoi sille täydet viisi tähteä. *Turun Sanomien* Tapani Maskula kirjoitti, että Härön elokuvat ovat enemmän teknisesti luistavia käsitöitä kuin sydäntä pakahduttavia luomuksia. *Uusi ihminen* on Maskulasta raskaspoljentoinen elokuva, joka tapahtuu tunkkaisissa sisätiloissa ilman selvää epookin tuntua. Sivuroolit ovat hänestä ohuita, ja elokuvan sanoma tiivistyy koskettavaksi vasta päähenkilön loppupuheenvuorossa.

## Lähteet

## Aiheesta muualla
* Suomen kuvalehti, 9.3.2007, Klaus Härö tarttui ruotsalaisten kipupisteeseen
* Kasvatus ja Aika,  Kamppailuja kasvatuslaitosten saaristossa  (pdf)
Gustaf Philip Creutz

**Gustaf Philip Creutz** (1. toukokuuta 1731 Anjalan kartano &ndash; 30. lokakuuta 1785 Tukholma, Ruotsi) oli Suomessa syntynyt ruotsalainen kreivi, kansliapresidentti, diplomaatti ja runoilija.

Creutzin vanhemmat olivat Malmgårdin kartanon omistaja, majuri ja kreivi Carl Creutz ja vapaaherratar Barbro Helena Wrede af Elimä. Creutz opiskeli Turun akatemiassa vuosina 1748–1751 ja muutti sen jälkeen kansliakollegion palvelukseen Tukholmaan. Creutz toimi kansliakollegiossa ensin ylimääräisenä kanslistina ja vuodesta 1756 vakinaisena kanslistina.

Creutz oli Ruotsin alilähettiläänä Madridissa 1763–1766 ja Pariisissa 1766–1772. Vuosina 1772–1783 hän oli Ruotsin suurlähettiläänä Pariisissa. Lähettiläänä ollessaan hän allekirjoitti 3. huhtikuuta 1783 Ruotsin ja Amerikan välisen ystävyys- ja kauppasopimuksen yhdessä Benjamin Franklinin kanssa. Palattuaan Ruotsiin kuningas Kustaa III:n kutsusta Creutz nimitettiin vuonna 1783 Uppsalan yliopiston kansleriksi, valtaneuvokseksi ja valtakunnankanslian kansliapresidentiksi.

Creutz oli Tankebyggarordenin jäsen. Salaseuraan kuuluivat myös runoilijat Gustaf Fredrik Gyllenborg ja Hedvig Charlotta Nordenflycht. Creutz kirjoitti pääasiassa paimenrunoja eli pastoraaleja. Tunnetuimmat hänen runoistaan ovat *Sommarqväde* vuodelta 1756 sekä *Atis och Camilla* vuodelta 1761. Creutzin runoilijaura päättyi käytännössä vuonna 1763 hänen ryhdyttyään diplomaatiksi.

## Katso myös
* Creutz

## Lähteet
* 

### Viitteet

## Aiheesta muualla
* Gustaf Philip Creutzin elämäkerta Kansallisbiografiassa
Anders Cleve

**Anders Zachris Cleve** (25. heinäkuuta 1937 Helsinki – 26. maaliskuuta 1985 Helsinki) oli suomenruotsalainen kirjailija.

Cleve valmistui humanististen tieteiden kandidaatiksi 1960 ja hän toimi ruotsin kielen ja historian opettajana helsinkiläiskouluissa. 

Cleven tunnetuin teos on 1959 ilmestynyt novellikokoelma *Gatstenar* (*Katukiviä*) jossa hän kuvaa työläiselämää 1950-luvun Helsingissä. Cleve käytti novelleissa slangia, ja hän pyrki kuvaamaan kaksikielistä miljöötä käyttämällä myös suomenkielisiä repliikkejä.

## Teoksia
* *Dagen*. Söderström 1955
* *Det bara ansiktet*. Söderström 1956
* *Gatstenar*. Söderström 1959 (Pentti Saarikosken suomentama nimellä *Katukiviä*, Otava 1960)
* *Vit eld: En paradoxal saga*. Söderström 1962
* *Påskägget: En berättelse om vänskap*. Bonnier, Stockholm 1966
* *Labyrint*. S. & Co, Helsingfors 1971
* *Locknät*. Söderström 1981

## Palkinnot
* SLS:n palkinto 1960, 1963, 1967
* Längmanin palkinto 1965
* Valtion kirjallisuuspalkinto 1967

## Lähteet
Mikko Korpijaakko

**Mikko Martin Korpijaakko** (sukunimi vuoteen 1929 asti **Stenij**; 11. huhtikuuta 1923 Paltamo – 5. syyskuuta 1977 Kuhmo) oli suomalainen varatuomari, osastopäällikkö ja kirjailija.

Korpijaakon vanhemmat olivat kansanopistonjohtaja, pastori ja kirjailija Otto Albert Stenij ja Elisabeth (o.s. Alatalkkari). Stenijit vaihtoivat sukunimensä Korpijaakoksi vuonna 1929. Korpijaakon nuorempi veli Jaakko Korpijaakko toimi myös kirjailijana.

Korpijaakko palveli toisen maailmansodan aikana suomalaisessa Waffen-SS-vapaaehtoispataljoonassa, jossa hän sai Oberscharführerin sotilasarvon. Hänet kotiutettiin SS-joukoista vuonna 1943 ja hän osallistui jatkosotaan panssari-ilmatorjuntapatterin mukana. Suomen armeijassa hänen sotilasarvonsa oli yliluutnantti.

Korpijaakko tuli ylioppilaaksi Imatran yhteiskoulusta 1945 ja suoritti ylemmän oikeustutkinnon vuonna 1951. Hän sai varatuomarin arvon 1953. Hän toimi ASOn ylimääräisenä esittelijänä 1951–1952 ja Asuntosäätiön apulaisasiamiehenä vuonna 1955. Metsäteollisuuden työnantajaliiton palveluksessa hän oli 1953–1954 ja loppuvuodesta 1955 kuolemaansa saakka, toimien ensin asiamiestehtävissä ja vuodesta 1973 saha- ja levyosaston osastopäällikkönä. Sen ohella hänen tehtäväkenttäänsä kuuluivat metsäteollisuuden työsuojeluasiat ja hän toimi sekä paperiteollisuuden että mekaanisen metsäteollisuuden turvallisuustyön työalatoimikuntien puheenjohtajana ja oli paperiteollisuuden työsuojeluasiain neuvottelukunnan jäsen. Vakuutusoikeuden varajäsen hän oli 1962–1970 ja varsinainen jäsen vuodesta 1971.

Korpijaakko toimi karjalaisen osakunnan taloudenhoitajana vuosina 1947–1949 ja kuraattorina 1952–1954. Korpijaakko kuoli alkusyksystä 1977 kesämökillään Kuhmon Jonkerissa.

Korpijaakko julkaisi nimellä **Martti Koura** seikkailuromaanin *Yhdestoista hetki* (Otava, 1949). Kirjan tapahtumat sijoittuvat Sveitsin alppien sisään rakennettuun maailmaan, jota hallitsee outo valtias. Kirjassa kuvataan useita teknisiä keksintöjä, kuten keinotekoisia ihmisiä ja kuolemansäteitä.

## Lähteet
* *Science fiction*. Toimittaneet Juhani Hinkkanen ja Kai Ekholm. Kirjastopalvelu, 1990.

### Viitteet
Lynne Reid Banks

**Lynne Reid Banks** (31. heinäkuuta 1929 Lontoo – 4. huhtikuuta 2024) oli brittiläinen kirjailija. Hän asui lapsuutensa juutalaisyhteisön jäsenenä. Hänen ensimmäinen romaaninsa ilmestyi vuonna 1959. Vuonna 1962 Banks muutti kuvanveistäjäpuolisonsa kanssa Israeliin, jossa hän toimi lasten englanninopettajana kibbutsilla. Vuonna 1980 Lynne Reid Banks asettui asumaan Englantiin. Hänen nuortenkirjansa *Intiaani lipastossa* (1980) nousi menestykseksi. 

## Lähteet
Willy Kyrklund

**Paul Wilhelm (Willy) Kyrklund** (27. helmikuuta 1921 Helsinki – 27. kesäkuuta 2009 Uppsala, Ruotsi) oli suomenruotsalainen Ruotsissa asunut kirjailija. Hän kirjoitti romaaneja, matkakertomuksia, näytelmiä ja tekstikokoelmia.

## Elämä ja ura
Kyrklundin vanhemmat olivat filosofian maisteri, insinööri Gunnar Kyrklund ja Ingeborg Hörhammer. Kyrklund kirjoitti ylioppilaaksi vuonna 1938 ja perhe muutti samana vuonna Ruotsiin. Kyrklund suoritti asepalveluksensa Vaasassa kirjurina. Kyrklund osallistui Suomen sotiin mutta muutti takaisin Ruotsiin helmikuussa 1944 saatuaan Tukholman korkeakoulun stipendin. Hän opiskeli 1940–1950-luvulla sinologiaa sekä arabian ja venäjän kieltä ja valmistui filosofian kandidaatiksi 1953.

Kyrklundin esikoisteos, novellikokoelma *Ångvälten*, ilmestyi vuonna 1948. Hänen keskeisiä teoksiaan ovat muun muassa *Mestari Ma*, *Solange*, *Polyfemoksen muodonmuutos* ja *Oikea tunne*. Kyrklund matkusteli paljon 1950–1960-luvulla ja kirjoitti matkakuvauksia.

Kyrklund vihittiin vuonna 1994 Uppsalan yliopiston kunniatohtoriksi.

## Teoksia
### Novellikokoelmia
* *Ångvälten*. Bonnier, Stockholm 1948
* *Hermelinens död*. Schildt, Helsingfors 1954
* *Den överdrivna älskaren*. Stockholm 1957

### Romaaneja ja muuta proosaa
#### Ruotsiksi
* *Tvåsam*. Bonnier, Stockholm 1949.
* *Solange*. Bonnier, Stockholm 1951.
* *Solange*. Weilin & Göös 1975.
* *Mästaren Ma*. Bonnier, Stockholm 1952.
* *Aigaion* (matkakuvaus). Bonnier, Stockholm 1957.
* *Till Tabbas* (matkakuvaus). Bonnier, Stockholm 1959.
* *Polyfem förvandlad*. Bonnier, Stockholm 1964.
* *Den rätta känslan*. Bonnier, Stockholm 1974.
* *Gudar och människor: en myt*. Alba, Stockholm 1978.
* *Zéb-unnisa: en anekdot*. Alba, Stockholm 1978.
* *8 variationer*. Alba, Stockholm 1982.
* *Elpёnor*. Alba, Stockholm 1986.
* *Om godheten*.  Alba, Stockholm 1988.
* *Språket som artefakt*. Tegnérsamfundet, Lund 1992.

#### Suomennoksia
* *Mestari Ma*. Karisto 1962.
* *8 muunnelmaa*. Weilin & Göös 1985.
* *Polyfemoksen muodonmuutos*. Lasipalatsi, Helsinki 2000.
* *Oikea tunne & Hyvyydestä*. WSOY 2004.
* 
* 

### Näytelmiä
* *Vinkruset*. 1946.
* *Komedi för narr och ensemble*. 1950.
* *Från Bröllopet till Medea: Tre pjäser*. Bonnier, Stockholm 1967.

### Kokoomateoksia
* *Prosa*.  Bonnier Alba, Stockholm 1995.
* *Berättelser, dramatik: Anföranden, artiklar*. Bonnier Alba, Stockholm 1996.

## Lähteet

## Kirjallisuutta
* 
* 

## Aiheesta muualla
* Författare i Sverige med utländsk bakgrund – Willy Kyrklund.  Immigrant-institutet.
*
Kirsten Bakis

**Kirsten Bakis** (s. 1967 Sveitsi) on sveitsiläissyntyinen kirjailija, jonka esikoisteos *Hirviökoirien elämä* ilmestyi 1997. Bakis on  kasvanut New Yorkissa. Hän valmistui New Yorkin yliopistosta vuonna 1994 ja on opettanut Hampshire Collegessa.

## Suomennettu romaani
*  Ilmestynyt alun perin nimellä *Lives of the monster dogs* (1997). 

## Palkinnot
* Bram Stoker Award for Best First Novel 1997: teoksesta *Hirviökoirien elämä*.
* Orange Prize for Fiction 1998: teoksesta *Hirviökoirien elämä*. 

## Lähteet

## Aiheesta muualla
* 
*  Kirjailijan haastattelu.
*
Ryhmäisomorfismi

Matematiikassa **ryhmäisomorfismi** on bijektiivinen ryhmähomomorfismi. Formaalisti olkoon (G_1,\cdot ) ja (G_2,*) ryhmiä. Tällöin kuvaus f:G_1\to G_2 on ryhmäisomorfismi, jos kaikilla a,b\in G_1 on voimassa f(a\cdot b)=f(a)*f(b) ja f on bijektiivinen. 

## Lähteet
Anna Dale

**Anna Dale** (s. 1971 Suffolk) on brittiläinen lasten- ja nuortenkirjailija. Hän on opiskellut historiaa Kentin yliopistossa. Häneltä on julkaistu romaani *Noitatuulen kuiskaus* (2004).

## Teokset
* *Noitatuulen kuiskaus* (Whispering to Witches, 2004)
* *Dawn Undercover* (2005)
* *Spellbound* (2008)
Bryan Berry

**Bryan Berry** (1930–1955) oli brittiläinen tieteiskirjailija. Hän käytti myös nimimerkkiä **Rolf Garner**. Häneltä on suomennettu romaani *Uuden maailman ihmiset v. 2018* (1952) vuonna 1954 Nide Oy:n Tieteisromaani-sarjassa.

## Romaanit

* *From What Far Star?* (1950) (nimellä Rolf Garner)
* *Return to Earth* (1951)
* *And the Stars Remain* (1952)
* *Dread Visitor* (1952)
* *Aftermath* (1952)
* *Born in Captivity* (1952, suom. *Uuden maailman ihmiset v. 2018*)
* *The Immortals* (1953) (nimellä Rolf Garner)
* *Resurgent Dust* (1953) (nimellä Rolf Garner)
* *The Venom Seekers* (1953) (nimellä Rolf Garner)
* *The Indestructible* (1954) (nimellä Rolf Garner)
Sam Lundwall

**Sam Lundwall** (s. 24. helmikuuta 1941) on ruotsalainen toimittaja, kustantaja, kirjailija ja kääntäjä. Hän on työskennellyt tv-toimittajana ja tehnyt uran tieteiskirjallisuuden julkaisijana oman kustantamonsa kautta. Hän on julkaissut myös omia romaaneja.
Eva Wichman

**Eva Aline Wichman** (vuodesta 1930 **Gardberg**, vuosina 1938–1945 **Parland**; 28. maaliskuuta 1908 Helsinki – 5. kesäkuuta 1975 Helsinki) oli suomenruotsalainen kirjailija, lelusuunnittelija ja kääntäjä.

Wichman opiskeli Helsingin taideteollisessa koulussa ja työskenteli sitten koristetaiteilijana ja lelusuunnittelijana. Wichman sai 1930-luvulla kaksi kertaa kultamitalin suunnittelemistaan puuleluista. Hän toimi sittemmin Huhtamäki-Hellaksen ja Fazerin taiteellisena johtajana ja ryhtyi myöhemmin vapaaksi taiteilijaksi.

Wichman kuului 1930- ja 1940-luvulla kirjallisen uransa aloittaneisiin toisen polven modernisteihin, ja hänen kertomuksensa sijoittuvat usein kaupunkimiljööseen.  1950-luvulla Wichman kuului jonkin aikaa kommunistiseen puolueeseen ja kirjoitti tällöin myös poliittisvaikutteista lyriikkaa. Hän ei kuitenkaan ollut tyytyväinen siihen tapaan, jolla kommunistinen puolue kohteli taiteilijoita, ja hän erosi lopulta puolueesta.
 
Wichman oli naimisissa 1938–1945 kirjailija Ralf Parlandin kanssa; Thomas Parland oli heidän poikansa. Hän oli 67-vuotias, kun hän kuoli vuonna 1975 keuhkosyöpään.

## Teoksia
* *Mania*, novellikokoelma, 1937
* *Här är allt som förut*, 1938
* *Molnet såg mig*, novellikokoelma, 1942 
* *Ohörbart vattenfall*, romaani, 1944 
* *Ormöga*, runokokoelma, 1946
* *Den andra tonen*, runokokoelma, 1948
* *Där vi går*, proosalyriikkaa, 1949
* *Dikt i dag*,  1951
* *De levande*, runokokoelma, 1954 (runoj)
* *Småkryp i blåsten: urval 1937-1949*, 1954
* *Färgernas strand*, runokokoelma, 1956 
* *Andarnas flykt. Vårt hjärtas kultur. Inbillning*, 1957 
* *Dikter 1960*, 1960
* *Diktarväg*, runovalikoima, 1961
* *Se dig omkring: Molnet såg mig och andra berättelser*, 1962
* *Det sker med ens*, runokokoelma, 1964 
* *Orientering*, runokokoelma, 1967
* *Dikter nu*, 1975
* *Bitar av livet, belysta. Eva Wichmans efterlämnade prosa*, toimittanut Inga-Britt Wik, 1977

## Palkinnot
* Granbergin palkinto 1945
* Längmanin palkinto 1962

## Lähteet
* Suomen kirjailijat -tietokanta. 
* Elmer-kirjailijatietokanta – Eva Wichman.
*
Maila Pylkkönen

**Maila Annikki Pylkkönen** (o.s. *Pylkkönen*, vuodesta 1971 *Pylkkönen-Suomi*, 9. kesäkuuta 1931 Helsinki – 4. marraskuuta 1986 Helsinki) oli suomalainen runoilija.

## Elämä
Pylkkönen varttui Helsingissä. Hänen äitinsä suku oli kotoisin Ruskealasta, Laatokan Karjalasta. Hänen kasvatusäitinsä oli vaatetusalan teollisuustyöntekijä. Pylkkönen valmistui ylioppilaaksi Helsingin Tyttönormaalilyseosta vuonna 1951 ja opiskeli psykologiaa ja kansatiedettä Helsingin yliopistossa.

Pylkkösen ensimmäinen runokokoelma *Klassilliset tunteet* ilmestyi vuonna 1957. Pylkkönen aloitti runoilijana 1950-luvun tapaan modernismin hengessä, mutta myöhemmin hän loi kokonaan oman, vapaamuotoisen runokielensä, joka jäljitteli puhetta ja keskittyi arjen ilmiöihin. Pylkkönen on merkittävimpiä roolirunouden kehittäjiä Suomessa. Tämän lajin teoksia ovat hänellä *Arvo*, *Ilmaa* ja *Valta*. Katja Seutu on väitöskirjassaan tutkinut hänen tuotantoaan puhutun kielen tutkimuksen kautta.

Vuonna 1971 Pylkkönen meni naimisiin taidemaalari Olli Suomen kanssa ja he saivat kaksi lasta. Pylkkösen sairastui kuitenkin mieleltään 1970-luvun alussa ja vietti aikaa useita kertoja Nikkilän mielisairaalassa. Lapset otettiin huostaan. 

Pylkköseltä jäi runsaasti julkaisematonta tuotantoa.

## Teokset
* *Klassilliset tunteet : runoja*. Otava 1957
* *Jeesuksen kylä : runoluonnos*. Otava 1958
* *Arvo – vanhaäiti puhuu runonsa*.  Otava 1959
* *Ilmaa : (runomittainen) monologi/ Kaikuu : runoja*. Otava 1960
* *Valta Lehtorinrouva Näyttelijätär Pronssiveistos*. Otava 1962
* *Virheitä*. Otava 1965
* *Tarina tappelusta*. Otava 1970
* *Muistista : proosaa ja runoa*. Otava 1972
* *Marjamiesnaisen muistiinpanoja*. Otava 1975
* *On kesä vain : runoja*. Otava 1977

### Kootut ja valikoimat
* *Monologit*. Otava 1976 (sisältää kokoelmat *Arvo*, *Ilmaa* ja *Valta*)
* *Kootut – Runot ja proosarunot 1957–1977*. Otava 1983

## Palkinnot
* Valtion kirjallisuuspalkinto 1973

## Lähteet
* Markus Jääskeläinen: Maila Pylkkönen: vähäeleisyyden ja huumorin mestari

### Viitteet

## Aiheesta muualla
*Katja Seutu, Olla elävän sanat. SKS 2009
Firebox Metal Fest

**Firebox Metal Fest** (**FMF**) oli suomalainen musiikkifestivaali. Se järjestettiin ensimmäistä kertaa 18.–19. huhtikuuta 2008 Seinäjoen Rytmikorjaamolla. Nimensä mukaisesti festivaali keskittyi raskaan musiikin tarjontaan. Festivaalia järjesti seinäjokelainen levy-yhtiö Firebox. Viimeisen kerran festivaali järjestettiin vuonna 2011.

## Esiintyjät

### Esiintyjät 2011

**Perjantai 30. syyskuuta 2011**
*Marduk (Swe)
*Shining (Swe)
*Barren Earth
*De Lirium's Order
*Vuohivasara
*Altars Of Destruction

**Lauantai 01.lokakuuta 2011**
*Amorphis
*Medeia
*Omnium Gatherum
*Oranssi Pazuzu
*Defiled Icon
*

### Esiintyjät 2010

**Perjantai 23. huhtikuuta 2010**
* Marduk (Ruotsi)
* Demonical (Ruotsi)
* Skepticism
* Torture Killer
* Alghazanth

**Lauantai 24. huhtikuuta 2010**
* Samael (Sveitsi)
* Ajattara
* In Mourning (Ruotsi)
* Ghost Brigade
* Before the Dawn
* Pressure Points

### Esiintyjät 2009

**Perjantai 17. huhtikuuta 2009**
* Shining (Ruotsi)
* Swallow the Sun
* Rotten Sound
* The Eternal (Australia)
* Sotajumala 

**Lauantai 18. huhtikuuta 2009**
* Katatonia (Ruotsi)
* Forgotten Tomb (Italia)
* Sparzanza (Ruotsi)
* Spiritus Mortis
* Evoken (Yhdysvallat)

### Esiintyjät 2008

**Perjantai 18. huhtikuuta 2008**
* Colosseum
* Dark the Suns
* Throes of Dawn
* Metsatöll (Viro)
* Enochian Crescent

**Lauantai 19. huhtikuuta 2008**

* Celesty
* Ablaze in Hatred
* Wulfgar (Ruotsi)
* Ghost Brigade
* Mar de Grises (Chile)
* Impaled Nazarene
* Dark Tranquillity (Ruotsi)

## Lähteet

## Aiheesta muualla

* Firebox Metal Fest 
* Firebox Records
* Rytmikorjaamo
Sebringin 12 tunnin ajo 1999

**Sebringin 12 tunnin ajo 1999** (virallisesti **1999 Exxon Superflo 12 Hours of Sebring**) oli kestävyysajokilpailu, joka ajetiin 20. maaliskuuta 1999 Sebring International Raceway -radalla Sebringissä Floridassa. Kilpailu oli 47:s Sebringin 12 tunnin ajo. Kilpailu oli myös ensimmäinen uuden American Le Mans Series -sarjan kilpailu.

Kilpailun voitti Audilla ajaneet Jörg Müller, Jyrki Järvilehto ja Tom Kristensen.

## Viralliset tulokset
Luokkavoittajat **lihavoituna**.

## Tilastot
* Paalupaikka – #42 BMW Motorsport - 1.49,850
* Nopein kierros – #0 Team Rafanelli - 1.51,608
* Kilpailumatka – 1863,781 km
* Keskinopeus – 155,103 km/h

## Lähteet
* Viralliset tulokset
Space Systems Finland

**Space Systems Finland** (SSF) oli suomalainen ohjelmisto- ja järjestelmäsuunnittelualan asiantuntijayritys.

## Historia

Space Systems Finland perustettiin vuonna 1989 toteuttamaan ohjelmistoja tuolloin Suomessa käynnissä olleisiin avaruusprojekteihin. Yritys valmisti alkuvaiheessa myös elektroniikkaa avaruuskäyttöön, mutta keskittyi pian avaruusohjelmistojen toteuttamiseen. Vuonna 1998 SSF mainittiin Suomen ainoaksi avaruustekniikkaan keskittyneeksi yritykseksi.

Yritys on toteuttanut turvakriittisiä ohjelmistoja myös muille niitä tarvitseville toimialoille, kuten koneteollisuuteen, lääketieteen tekniikkaan ja ydinvoima-alalle. SSF on myös kehittänyt navigointitekniikkaa liittyen mm. Galileo-satelliitteihin sekä GNSS-vastaanottimien testaamiseen käytettäviä signaalisimulaattoreita.

Vuodesta 2016 SSF on laajentunut yleisemmäksi ohjelmisto- ja järjestelmäsuunnittelualan yritykseksi esimerkiksi esineiden internetin puolelle sekä datankäsittelyyn.

## Toiminta

Vuonna 2015 hieman yli puolet Space Systems Finlandin liikevaihdosta tuli avaruustoiminnasta, mutta pääosan yhtiön kasvusta on tuonut maanpäällinen toiminta, mm. raskaiden työkoneiden ohjelmistot sekä lääketieteelliset laitteet.

SSF on kehittänyt lento-ohjelmistoja muun muassa Herschel-, Planck-, GOCE- ja BepiColombo-avaruusaluksiin sekä ExoMars-mönkijään. Myös Galileo-satelliiteissa hyödynnetään SSF:n kehittämiä ohjelmistoja. SSF on myös kehittänyt sekä lento- että maaprosessointiohjelmistoja eurooppalaisiin MetOp-ohjelman sääsatelliitteihin.

Keväällä 2018 SSF valittiin toimittamaan pääohjelmisto eksoplaneettoja etsivälle PLATO-avaruusteleskoopille.

## Aiheesta muualla
* Yrityksen kotisivut 

## Lähteet
Laura Häkkisen silmät

__NOTOC__
**Laura Häkkisen silmät** on J. Karjalainen Electric Sauna -yhtyeen toinen studioalbumi, joka julkaistiin 1. huhtikuuta 1998. Albumin tunnetuimmat laulut ovat "On kaikki niinkuin ennenkin" sekä albumin nimikappale.

Albumi debytoi Suomen virallisen listan ensimmäisellä sijalla, ja pysyi listalla yhteensä 24 viikkoa. Albumi myi ilmestyessään platinaa, ja sitä on myyty yli 78 900 kappaletta.

## Kappaleet
Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna, ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* J. Karjalainen – laulu, kitara, huuliharppu
* Mouhamadou L. Malang Cissokho – congat, kitara, laulu
* Pekka Gröhn – piano, urut
* Keimo Hirvonen – rummut
* Mitja Tuurala – basso
* Tommi Viksten – kitara, laulu

### Vierailevat muusikot
* Hepa Halme – huilu (kappale ”Aulaava Anki”)
* Jukka Tuovinen – saksofoni (kappale ”Prinssi kukkapaidassa”)
* Gulfam Sabri – tabla (kappale ”Vuokses sun”)
* Kamal Sabri – sarangi (kappale ”Vuokses sun”)

## Lähteet
* J. Karjalainen Electric Sauna: *Laura Häkkisen silmät* -CD (POKOCD 215)

### Viitteet
Alexander Wilson (juoksija)

**Alexander Sheldon ”Alex” Wilson** (1. joulukuuta 1907 Montréal, Kanada – 9. joulukuuta 1994 Mission, Yhdysvallat) oli kanadalainen pika- ja keskimatkojen juoksija.

Amsterdamin olympialaisissa 1928 Wilson sai pronssia 4 × 400 metrin viestijuoksussa James Ballin, Stanley Gloverin ja Phil Edwardsin kanssa. Los Angelesista 1932 hän saavutti 800 metriltä hopeaa ja 400 metriltä ja pitkässä viestissä pronssia.

## Lähteet
European Le Mans Series 2001

**European Le Mans Series** (lyhenteeltään **ELMS**) oli urheiluautokilpasarja, joka perustuu Le Mansin 24 tunnin ajoon. Sarja perustettiin vuonna 2000 ja sen ainoa kausi ajettiin vuonna 2001. Kaudella ajettiin seitsemän kilpailua, joista osa ajettiin yhdessä American Le Mans Series -sarjan kanssa. ELMS:ään kuului muun muassa kuuluisa Sebringin 12 tunnin ajo. Sarjassa ajettiin Le Mans Prototype -autoilla ja GT-autoilla. Luokkia oli neljä: LMP900, LMP675, GTS ja GT.

Sarjan epäonnistuminen johti lopulta Le Mans Endurance Series -sarjan perustamiseen, josta tuli uusi European Le Mans Series (ELMS).

## Kilpailukalenteri
Lukuun ottamatta Sebringin, Estorilin ja Petit Le Mans -kilpailua, kilpailut olivat 2 tuntia ja 45 minuuttia pitkiä.

; Huomioita

## Tulokset
Shakin maailmanmestaruusottelu 1896

**Shakin [[Shakin maailmanmestaruus|maailmanmestaruusottelu]]** pelattiin vuonna 1896 Wilhelm Steinitzin ja Emanuel Laskerin välillä. Ottelu venyi tauon vuoksi vuoden 1897 puolelle. Hallitseva maailmanmestari Lasker voitti ottelun ja säilytti mestaruutensa.

Ottelu alkoi marraskuussa. Lasker voitti Moskovassa ensimmäiset neljä peliä, minkä jälkeen Steinitz pyysi lykkäystä heikentyneen terveydentilansa takia. Ottelussa pidettiin taukoa kaksi kuukautta, minkä jälkeen Lasker jatkoi vahvoja otteitaan. Hän voitti seuraavista seitsemästä pelistä kolme, ja neljä peliä päättyi tasan. Steinitz sai taisteltua kahdesta seuraavasta pelistä voitot, mutta se ei enää vaikuttanut lopputulokseen mitenkään. Seuraava peli päättyi tasan ja Lasker voitti kuudennentoista ja seitsemännentoista pelin. Lopputulos oli selvä: 10–2 Laskerin hyväksi.

## Lähteet
*Lasker vs Steinitz 1896
*World Chess Championship: 1896 Lasker - Steinitz Title Match
Rambo III (videopeli)

**Rambo III** on Ocean Softwaren kehittämä ja julkaisema ammuntapeli, joka on julkaistu vuonna .

Taiton julkaisema kolikkopeli eroaa pelikonsoleille ja kotitietokoneille julkaistusta versiosta: kolikkopeli on raideräiskintä, joka käyttää pseudo-3D -grafiikkaa.

## Pelaaminen
Peli perustuu elokuvaan *[[Rambo – taistelija 3]]*. Kuten elokuvassa, pelissä seurataan John Ramboa, jota on pyydetty taistelemaan neuvostoliittolaisia vastaan Afganistanissa.

## Vastaanotto
Peli on saanut *[[CU Amiga]]* -lehden arvostelussa arvosanaksi 75%.

Niko Nirvi antoi Mikrobitissä pelin C64-versiolle kolme tai neljä tähteä viidestä. Myöhemmin hän antoi Tietokonepelien vuosikirjassa pelin C64- ja Atari ST -versioille yhdessä kolme tähteä viidestä.

## Lähteet

## Aiheesta muualla
* 
* 
* 
* 
* 
*